CELEX: 62008CN0120
Language: fi
Date: 2008-03-20 00:00:00
Title: Asia C-120/08: Ennakkoratkaisupyyntö, jonka Bundesgerichtshof (Saksa) on esittänyt 20.3.2008 — Bayerischer Brauerbund e.V. v. Bavaria N.V.

2.8.2008   
            
            
               FI
            
            
               Euroopan unionin virallinen lehti
            
            
               C 197/2
            
         Ennakkoratkaisupyyntö, jonka Bundesgerichtshof (Saksa) on esittänyt 20.3.2008 — Bayerischer Brauerbund e.V. v. Bavaria N.V.
   (Asia C-120/08)
   (2008/C 197/02)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesgerichtshof
   Pääasian asianosaiset
   
      Kantaja: Bayerischer Brauerbund e.V.
   
      Vastaaja: Bavaria N.V.
   Ennakkoratkaisukysymykset
   
               1)
            
            
               Voidaanko maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20.3.2006 annetun neuvoston asetuksen (EY) N:o 510/06 (1) 14 artiklan 1 kohtaa soveltaa, jos suojattu merkintä on pätevästi rekisteröity maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14.7.1992 annetun neuvoston asetuksen (ETY) N:o 2081/92 (2) 17 artiklan mukaisessa yksinkertaistetussa menettelyssä?
            
         
               2)
            
            
               
                           a)
                        
                        
                           Jos ensimmäiseen kysymykseen vastataan myöntävästi: Mistä ajankohdasta asetuksen (EY) N:o 510/06 14 artiklan 1 kohdassa tarkoitettu suojatun maantieteellisen merkinnän ajallinen etusija lasketaan?
                        
                     
                           b)
                        
                        
                           Jos ensimmäiseen kysymykseen vastataan kieltävästi: Minkä säännöksen mukaan arvioidaan asetuksen (ETY) N:o 2081/92 17 artiklan mukaisessa yksinkertaistetussa menettelyssä pätevästi rekisteröidyn maantieteellisen merkinnän ja tavaramerkin välistä kollisiotilannetta ja minkä mukaan määräytyy suojatun maantieteellisen merkinnän ajallinen etusija?
                        
                     
         
               3)
            
            
               Voidaanko maantieteellisten nimitysten suojaa koskevia kansallisia säännöksiä soveltaa silloin, jos merkintä Bayerisches Bier täyttää asetuksessa (ETY) N:o 2081/92 (3) ja asetuksessa (EY) N:o 510/06 asetetut rekisteröinnin edellytykset mutta neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun komission asetuksen (EY) N:o 1107/96 liitteen täydentämisestä 28.6.2001 annettu neuvoston asetus (EY) N:o 1347/01 on pätemätön?
            
         
      (1)  EUVL L 93, s. 12.
   
      (2)  EYVL L 208, s. 1.
   
      (3)  EYVL L 182, s. 3.